שופפלוך

שוֹפְּפְלוֹך (בגרמנית Schopfloch) הוא יישוב במעמד של שוק (Marktgemeinde) במחוז אנסבך שבמחוז השלטוני פרנקוניה התיכונה במדינת בוואריה שבגרמניה. המקום שוכן על הדרך הרומנטית, בין פורטוונגן לדינקלסביל. נכון לסוף 2011, מתגוררים ביישוב 2,842 בני אדם.

האזכור הראשון של המקום הוא בתעודה משנת 1260, שבה נזכר אולריקוס משופפלוך, ללא פרטים נוספים. בשנת 1634, במהלך מלחמת שלושים השנים, התיישבו במקום נוצרים פרוטסטנטים שעסקו בבנייה ובסיתות אבן.

היהודים בשופפלוך
תפקיד מרכזי בתולדות המקום היה לקהילה היהודית. הראשונים שבהם התיישבו בשופפלוך במאה ה-14 ועסקו בסחר בהמות. הם חיו בשכנות טובה עם הנוצרים. במקום קיים בית קברות יהודי גדול, שראשיתו בשנת 1612. 

מן החיים בשכנות של יהודים ונוצרים התפתח ניב מקומי מיוחד (יש הרואים בו שפה) המכונה "לכודיש" (ככל הנראה שיבוש של המלים 'לשון קודש'), אשר עד היום מובן על ידי הדור המבוגר שבמקום, הרואים בו מעין שפת סתרים.

גלריית תמונות

לקריאה נוספת
 לשון קודש בכפר באוורי. מאת: מרדכי אבישי. "על המשמר" 9 בדצמבר 1983
 גרמנים דוברי עברית. מאת: נורית דברת מעריב, 1 בספטמבר 1986

קישורים חיצוניים

 
 
 בית הקברות היהודי בשופפלוך, בבלוג החברה ההיסטורית היהודית של אאוגסבורג, בשפה הגרמנית

בוואריה: ערים
גרמניה: עיירות יהודיות
גרמניה: רשויות מקומיות
יישובים שהוקמו במאה ה-13